text: Dong Energy klar til at tage skraldet – uden sortering - også i udlandet
  30 marts 2016 kl. 11.36
  Hvis det står til Dong Energy, så skal vi ikke længere selv sortere vores affald. Det gør affaldsvaskeren. En medarbejder i Skærbæk fik ideen. 
  En lille mobil affaldsvasker" står lige nu på havnen i Skærbæk, og venter på at blive sejlet til Malaysia, hvor den skal teste om teknologien kan sortere de enorme mængder affald, der er i landet, og som oftes blot ender med at ligge på lossepladsen.
  Det er Dong Energy, der har udviklet affaldsvaskeren Renescience gennem de sidste ti år.
  I anlægget udsættes usorteret husholdningsaffald i poser for en enzymvask, der omdanner affaldet til en brun biovæske, som kan bruges til biobrænsel. Plast og metal sies fra og sendes til genbrug, og klude og plastfilm bliver brændt. 
  Maskinen er opfundet tilbage i begyndelsen af 2000-tallet af en medarbejder hos Dong i Skærbæk, som tog noget affald fra kantinen, købte en cementblander i et byggemarked, og så var ideen født.
  ´Nu skal en mini-udgave af anlægget testes i Malaysia,  og inden længe skal der bygges et anlæg i fuld størrelse i England til 600 millioner kroner.
  Du kan læse meget mere om Dong Energys "Affaldsvasker" ved at følge linket.
  